Slógu bæði heimsmet og Íslandsmet í maraþoni Í dag hlupu tæplega 250 íslensk börn í barnamaraþoninu Kapphlaupinu um lífið , eða Race for Survival . Í Egilshöll hlupu nemendur Víðistaðaskóla í Hafnarfirði á 2:01:22 , sem er rúmum tveimur mínútum undir heimsmeti Kenýabúans Patrick Macau . Í Akraneshöll voru það nemendur Grundarskóla á Akranesi sem hlupu á 2:17:11 , sem er einni sekúndu undir Íslandsmeti Kára Steins Karlssonar í september árið 2011 . Í dag hlupu tæplega 250 íslensk börn í barnamaraþoninu Kapphlaupinu um lífið , eða Race for Survival . Barnaheill - Save the Children standa að hlaupinu sem 50 þúsund börn taka þátt í með boðhlaupsformi í 67 löndum . Í Egilshöll hlupu nemendur Víðistaðaskóla í Hafnarfirði á 2:01:22 , sem er rúmum tveimur mínútum undir heimsmeti Kenýabúans Patrick Macau . Í Akraneshöll voru það nemendur Grundarskóla á Akranesi sem hlupu á 2:17:11 , sem er einni sekúndu undir Íslandsmeti Kára Steins Karlssonar í september árið 2011 . Með þátttöku sinni vilja börnin vekja athygli á baráttunni gegn barnadauða og þrýsta í leiðinni á leiðtoga heimsins að grípa til aðgerða sem draga úr líkum á því að börn deyi af viðráðanlegum orsökum áður en þau ná fimm ára aldri . Á tímabilinu 1990 til 2012 hefur tilfellum þar sem börn deyja vegna orsaka sem hægt er að koma í veg fyrir fækkað um helming . Í fyrsta sinn í sögunni sjáum við fram á að það sé möguleiki að binda enda á barnadauða af þessum sökum . Þrátt fyrir góðan árangur létust 6,6 milljón börn fyrir fimm ára afmælisdaginn sinn árið 2012 . Árið 1990 var þessi tala 12,6 milljónir . Þótt töluverður árangur hafi náðst , deyja 18 þúsund börn á hverjum degi fyrir fimm ára afmælið sitt af orsökum sem hægt er að koma í veg fyrir . Ný skýrsla Barnaheilla - Save the Children Líf á bláþræði , eða Lives on the Line er sú fyrsta sem tilgreinir hvernig einstökum löndum eða ríkjum er að takast að vinna á barnadauða . Niðurstöðurnar eru ekki einungis byggðar á árangri miðað við Þúsaldarmarkmið Sameinuðu þjóðanna um barnadauða , heldur er einnig litið til þess hvaða aðferðum hefur verið beitt með tilliti til réttlætis og hversu varanlegar lausnirnar eru . Þetta er í sjötta sinn sem hlaupið fer fram á alþjóðavísu og í annað sinn sem Ísland tekur þátt . Nemendur á aldrinum 11 - 13 ára komu úr sex skólum ; Ingunnarskóla , Lindaskóla og Víðistaðaskóla á höfuðborgarsvæðinu og Brekkubæjarskóla og Grundarskóla á Akranesi og Grunnskóla Borgarness .